
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  
privind aprobarea alocării sumei de 3,24 mii lei din bugetul local al Municipiului Focşani pe anul 2017  Liceului de Artă „Gheorghe Tăttărescu” Focşani  în vederea participării Corului de Cameră ”Jeunesses” la etapa interjudețeană a 
Concursului Național Coral, care va avea loc la Botoșani în data de 31 martie 2017
              Consiliul Local al Muncipiului Focşani, judeţul Vrancea, întrunit în şedinţă ordinară,
           - Analizând proiectul de hotărâre iniţiat de Primarul Municipiului Focșani, prin care se propune aprobarea alocării sumei de 3,24 mii lei din bugetul local al Municipiului Focşani pe anul 2017  Liceului de Artă „Gheorghe Tăttărescu” Focşani  în vederea participării Corului de Cameră ”Jeunesses” la etapa interjudețeană a Concursului Național Coral, care va avea loc la Botoșani în data de 31 martie 2017, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr. 21617/27.03.2017;

           - Văzând avizul favorabil al Comisiei de buget şi administraţie publică;

           - Având în vedere adresa nr. 554/22.03.2017 transmisă de Liceul de Artă „Gheorghe Tăttărescu” Focşani , înregistrată la nr. 20343/22.03.2017;

      -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 Se aprobă alocarea sumei de 3,24 mii lei din bugetul local al Municipiului Focşani pe anul 2017  Liceului de Artă „Gheorghe Tăttărescu” Focşani  în vederea participării Corului de Cameră ”Jeunesses” la etapa interjudețeană a Concursului Național Coral, care va avea loc la Botoșani în data de 31 martie 2017, sumă care va fi utilizată astfel: 2,34 mii lei cheltuieli de transport și 0,90 mii lei cheltuieli masă.
               Art. 2 Suma prevăzută la art 1 va fi utilizată de Liceul de Artă „Gheorghe Tăttărescu” Focşani din bugetul propriu, de la capitolul bugetar „Învăţământ” (65.02), subcapitolul bugetar „Învăţământ secundar superior”(65.02.04.02), „Bunuri şi servicii”, articolul bugetar „Alte cheltuieli cu bunuri şi servicii” (20.30.30).
               Art.3 Prezenta hotărâre va fi comunicată de către Serviciul  administraţie publică locală, agricultură, cadastru, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate, Serviciul comunicare şi Liceul de Artă „Gheorghe Tăttărescu” Focşani.
       PREŞEDINTE DE ŞEDINŢĂ, 

             Iorga Marius Eusebiu                                              

Contrasemnează:
Secretarul Municipiului Focşani

      








Eduard Marian Corhană 
Municipiul Focşani, 28 martie 2017                                                      

